Diari Oficial de la Generalitat Valenciana


Sumari del DOGV 2616, del 31-10-1995 (1995/836585)

ORDRE de 6 d'octubre de 1995, de la Conselleria d'Agricultura i Medi Ambient, per la qual es dóna una nova redacció als articles 5, 6, 14 i 15 de l'Ordre de 22 de setembre de 1986, per la qual es va aprovar el Reglament de la Denominació d'Origen Utiel-Requena i el Consell Regulador.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/10/06/(1)/dof/vci/html**

### Dades del document

Número de DOGV
:   2616

Data del DOGV
:   31-10-1995

Secció del DOGV
:   DISPOSICIONS GENERALS

Número del document
:   1995/836585


Data del document
:   06-10-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 6 d'octubre de 1995, de la Conselleria d'Agricultura i Medi Ambient, per la qual es dóna una nova redacció als articles 5, 6, 14 i 15 de l'Ordre de 22 de setembre de 1986, per la qual es va aprovar el Reglament de la Denominació d'Origen Utiel-Requena i el Consell Regulador.   
El Consell Regulador de la Denominació d'Origen Utiel-Requena, d'acord amb l'evolució de la seua vinya i els seus vins, i amb l'objecte de millorar la seua oferta amb vins de reconeguda qualitat i prestigi, després dels estudis i les experiències efectuats, sol·licita l'adequació de diversos articles del seu reglament.  
D'altra banda, les noves tècniques i mitjans de cultiu permeten augmentar la densitat de plantació sense menyscapte del manteniment de la qualitat específica d'aquests vins.  
Per això, fent ús de les facultats que tinc atribuïdes, a proposta del Consell Regulador de la Denominació d'Origen Utiel-Requena i d'acord amb l'article 44 de la Llei de Govern Valencià,  
ORDENE  
Article únic  
Els articles 5, 6, 14 i 15 de l'Ordre de 22 de setembre de 1986, de la Conselleria d'Agricultura i Pesca, per la qual s'aprova el Reglament de la Denominació d'Origen Utiel-Requena i el Consell Regulador (DOGV núm. 446, de 17.10.86), modificada i ampliada per les de 23 de febrer de 1987 (DOGV núm. 554, de 26.03.87) i 10 de desembre de 1990 (DOGV núm. 1.470, de 25.01.91), queden redactats de la manera següent:  
«Article cinqué  
1. L'elaboració de vins protegits es farà exclusivament amb les varietats de raïm boval, tempranillo, garnatxa, cabernet-sauvignon i merlot, per als vins rosats i negres, i les varietats macabeu, merseguera, planta nova i chardonnay, per als vins blancs i espumosos.  
2. El Consell Regulador fomentarà les plantacions de les varietats tempranillo, garnatxa, cabernet-sauvignon i merlot, en negres, i macabeu, merseguera i chardonnay, en blanques. El foment de les varietats cabernet-sauvignon, merlot i chardonnay tindrà caràcter de complementarietat. Amb aquesta finalitat, el Consell Regulador vetlarà per la participació d'aquestes tres últimes en els vins el mínim imprescindible. Aquest límit se situa en un màxim del 12 per cent per a cada una, a fi de no desvirtuar els trets característics dels vins propis d'aquesta denominació d'origen.  
3. El Consell Regulador realitzarà els controls necessaris a fi que les plantacions de varietats blanques no superen en cap moment el 15 per cent de la superfície de la vinya protegida.  
4. Així mateix, podrà proposar que s'autoritzen noves varietats que, amb els assajos previs i les experiències convenients, es comprove que produeixen mostos de qualitat aptes per a l'elaboració de vins protegits».  
«Article sisé  
1. Les pràctiques de cultiu seran les tradicionals que tendisquen a aconseguir les millors qualitats.  
2. La densitat de plantació serà com a mínim de 1.600 ceps per hectàrea i com a màxim de 2.500.  
3. L'esporgada s'efectuarà en cóp o en forma plana (cordó, gullot doble o simple, o d'altres), amb tres o quatre braços, i brocades a dues o més gemmes vistes, depenent de les exigències de cada varietat, i sempre que no se supere la quantitat de vint gemmes per cep.  
4. No obstant l'anterior, el Consell Regulador podrà autoritzar l'aplicació de noves pràctiques de cultiu, tractaments o faenes que constituïsquen un avanç en la tècnica vitícola i de les quals es comprove que no afecten desfavorablement la qualitat del raïm o del vi produït.  
5. Es prohibeix el reg de vinyes. No obstant això, en els casos compresos en l'article 43 del Decret 835/1972, de 23 de març, i en els articles 2 i 3 del Reial Decret 612/1985, de 6 de març, i quan estiga autoritzat el reg en la forma que es determina en el dit article, el titular de la vinya haurà de comunicar-ho al Consell Regulador, el qual decidirà si el raïm produït es pot dedicar a l'elaboració de vins protegits».  
«Article catorze   
1. En els vins emparats per la Denominació d'Origen Utiel-Requena que siguen sotmesos a maduració, aquesta es farà en els cellers inscrits en el Registre de Cellers de Maduració i tindrà una duració mínima de dos anys, en envasos de fusta de roure, comptadors a partir del mes de gener següent al de la verema.  
2. En el cas que s'empre el sistema de maduració mixt, en roure i botella, els vins hauran de romandre un any en roure sotmesos als trascolaments oportuns.  
3. Per a la utilització de reserva, el procés de maduració o envelliment haurà d'ajustar-se a les normes següents, segons el tipus de vi:  
Vi negre: maduració en envàs de roure i botella durant un període de 36 mesos com a mínim, amb una duració mínima de maduració en envàs de roure de 12 mesos.  
4. Per a la utilització de gran reserva (negre) la maduració serà de 24 mesos com a mínim en envasos de roure, seguida i complementada amb un envelliment en botella de 36 mesos, també com a mínim.  
5. Els envasos de fusta que s'utilitzen en aquests processos hauran de ser de roure, amb una capacitat màxima de mil litres.  
6. Siga quina siga la modalitat de maduració, la graduació alcohòlica adquirida estarà compresa entre 12 i 13,5 per cent en volum».  
«Article quinze  
1. Els tipus i les característiques dels vins emparats per la Denominació d'Origen Utiel-Requena són els següents:  
 Grau alcohùlic   
Tipus adquirit mínim (%en volum)  
Negres 10  
Rosats 10  
Negres doble pasta 10  
Blancs 10  
Espumosos (mètode tradicional) 11  
D'agulla 10  
Espumosos aromàtics 7  
 (R. (CEE) 2.332/1992)  
2. Els tipus i les característiques dels vins emparats per la Denominació d'Origen Utiel-Requena diferenciats amb la indicació superior són els següents:  
Blancs. Procedents de la varietat macabeu i un grau alcohòlic adquirit comprés entre 10,5 i 12 per cent en volum.  
Rosats. Procedents de la varietat boval i un grau alcohòlic adquirit comprés entre 10,5 i 12,5 per cent en volum.  
Negres. Procedents de la varietat tempranillo i garnatxa, i un grau alcohòlic adquirit comprés entre 11,5 i 13,5 per cent en volum.  
3. Els tipus i les característiques dels vins emparats per la Denominació d'Origen Utiel-Requena diferenciats amb la indicació verema inicial són els blancs, rosats i negres que, collits en els deu primers dies de la verema, es troben nets i estabilitzats als 40 dies de la collita, presenten una graduació alcohòlica entre 10 i 11,5 per cent en volum i siga la seua gran joventut la causa dels seus especials atributs organolèptics, entre els quals es pot incloure un lleuger despreniment de gas carbònic.  
4. Els vins hauran de presentar les qualitats organolèptiques, analítiques i enològiques característiques d'ells mateixos, especialment quant a color, aroma i sabor. Els que segons el parer del Consell Regulador no reunisquen aquestes característiques no podran ser emparats per la denominació Utiel-Requena i seran desqualificats en la forma que es preceptua en l'article 36.»  
DISPOSICIó DEROGATòRIA  
Queda derogada l'Ordre de 10 d'abril de 1995, de la Conselleria d'Agricultura, Pesca i Alimentació.  
DISPOSICIONS FINALS  
Primera  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
Segona  
Aquesta ordre es notificarà al Ministeri d'Agricultura, Pesca i Alimentaci perquè en prenga coneixement i la ratifique posteriorment.  
València, 6 d'octubre de 1995  
La consellera d'Agricultura i Medi Ambient,  
M. àNGELS RAMóN-LLIN I MARTíNEZ


Còpia Permalink ELI